CELEX: 62009TN0515
Language: el
Date: 2009-12-21 00:00:00
Title: Υπόθεση T-515/09 P: Αίτηση αναιρέσεως που ασκήθηκε στις 21 Δεκεμβρίου 2009 από τον Luigi Marcuccio κατά της διατάξεως που εξέδωσε στις 7 Οκτωβρίου 2009 το Δικαστήριο Δημόσιας Διοίκησης στην υπόθεση F-3/08, Marcuccio κατά Επιτροπής

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/39
            
         Αίτηση αναιρέσεως που ασκήθηκε στις 21 Δεκεμβρίου 2009 από τον Luigi Marcuccio κατά της διατάξεως που εξέδωσε στις 7 Οκτωβρίου 2009 το Δικαστήριο Δημόσιας Διοίκησης στην υπόθεση F-3/08, Marcuccio κατά Επιτροπής
   (Υπόθεση T-515/09 P)
   2010/C 51/74
   Γλώσσα διαδικασίας: η ιταλική
   
      Διάδικοι
   
   
      Αναιρεσείων: Luigi Marcuccio (Tricase, Ιταλία) (εκπρόσωπος: Giuseppe Cipressa, δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα του αναιρεσείοντος
   
   Ο αναιρεσείων ζητεί από το Γενικό Δικαστήριο:
   
               —
            
            
               εν πάση περιπτώσει: να αναιρέσει εξ ολοκλήρου και ανεξαιρέτως την αναιρεσιβαλλόμενη διάταξη·
            
         
               —
            
            
               να αναγνωρίσει ότι η προσφυγή επί της οποίας εκδόθηκε η αναιρεσιβαλλόμενη διάταξη ήταν εξ ολοκλήρου και ανεξαιρέτως παραδεκτή·
            
         
               —
            
            
               κυρίως: να δεχθεί εξ ολοκλήρου και ανεξαιρέτως το αίτημα που ο αναιρεσείων είχε προβάλει πρωτοδίκως·
            
         
               —
            
            
               να υποχρεώσει την Επιτροπή να επιστρέψει στον αναιρεσείοντα όλα τα δικαστικά έξοδα στα οποία υπέστη στο πλαίσιο της υπό κρίση υποθέσεως·
            
         
               —
            
            
               επικουρικώς: να αναπέμψει την υπόθεση ενώπιον του Δικαστηρίου Δημόσιας Διοίκησης, με άλλη σύνθεση, προκειμένου αυτό να αποφανθεί εκ νέου επί της ουσίας.
            
         
      Ισχυρισμοί και κύρια επιχειρήματα
   
   Η υπό κρίση αίτηση αναιρέσεως βάλλει κατά της διατάξεως που εξέδωσε το Δικαστήριο Δημόσιας Διοίκησης στις 7 Οκτωβρίου 2009 στην υπόθεση F-3/08. Με τη διάταξη αυτή απορρίφθηκε ως προδήλως αβάσιμη προσφυγή ακυρώσεως της αποφάσεως με την οποία η Επιτροπή αρνήθηκε να αποστείλει στον αναιρεσείοντα την ιταλική μετάφραση προγενέστερης αποφάσεως και η οποία περιελάμβανε επίσης αίτημα αποκαταστάσεως της ζημίας που υπέστη ο αναιρεσείων λόγω της αρνήσεως αυτής. Με την αναιρεσιβαλλόμενη διάταξη, ο αναιρεσείων υποχρεώθηκε επίσης, κατ’ εφαρμογήν του άρθρου 94, στοιχείο α', του Κανονισμού Διαδικασίας του Δικαστηρίου Δημόσιας Διοίκησης, να καταβάλει στο Γενικό Δικαστήριο ποσό 1 000 ευρώ.
   Προς στήριξη των ισχυρισμών του, ο αναιρεσείων προβάλλει τους ακόλουθους λόγους αναιρέσεως:
   
               —
            
            
               πλήρη έλλειψη αιτιολογίας, ιδίως λόγω παραμορφώσεως του περιεχομένου των πραγματικών περιστατικών, όσον αφορά τις διαπιστώσεις του Δικαστηρίου Δημόσιας Διοίκησης περί της δυνατότητας του αναιρεσείοντος να αντιληφθεί το περιεχόμενο του επίμαχου εγγράφου στη γλώσσα στην οποία του κοινοποιήθηκε·
            
         
               —
            
            
               παράβαση των κανόνων δικαίου όσον αφορά το δικαίωμα κάθε ατόμου να απευθυνθεί σε κοινοτικό όργανο χρησιμοποιώντας οποιαδήποτε από τις επίσημες γλώσσες της Ευρωπϊκής Ένωσης και το δικαίωμά του να λάβει απάντηση στην ίδια αυτή γλώσσα·
            
         
               —
            
            
               εσφαλμένη ερμηνεία και εφαρμογή του άρθρου 94 του Κανονισμού Διαδικασίας του Δικαστηρίου Δημόσιας Διοίκησης.